De què o de qui parla aquest text?:
Soledad Real i López (Barcelona, 1917 - Barcelona, 6 de febrer de 2007) va ser una militant comunista catalana. Va néixer al barri de La Barceloneta l'any 1917. La seva mare era de classe acomodada, brodadora, religiosa i conservadora. El seu pare era un pagès d'Almansa que va emigrar a Barcelona per treballar com a obrer metal·lúrgic a les calderes de la Maquinista Terrestre i Marítima. Va anar a l'escola fins als 7 anys perquè van expulsar-la per la implicació política del seu pare a la vaga de la Maquinista. Va començar a treballar de forma assalariada als 9 anys cosint a domicili per a una modista del barri. A partir de llavors aniria de feina en feina, totes relacionades amb la confecció: taller particular, fàbrica de confecció de mocadors mecanitzada, i en una fàbrica de confecció d'impermeables. Durant la segona República va treballar en una tenda de roba de nens. Anys més tard va treballar en un taller d'alta costura durant 10 anys. L'any 1931 coneix al que serà el seu primer marit, Rafael Garcia. Tres anys més tard (1933), amb el seu ingrés al Club cultural i esportiu Avanti de la Barceloneta i en les Joventuts Comunistes, va iniciar la seva activitat en el món polític. Una activitat que no s'aturaria fins a la seva mort el 2007. Al Club cultural i esportiu Avanti va començar a llegir literatura política i a participar de les activitats de la cèl·lula. Quan esclatà la revolució d'octubre a Astúries (1934) participà en el treball d'atenció i recollida dels refugiats. Amb l'inici de la Guerra Civil es va integrar a les Joventuts Socialistes Unificades de Catalunya (JSUC) i amb aquesta organització va preparar la mobilització i la resistència antifeixista. Amb el transcurs de la guerra, va formar-se políticament en l'escola de quadres de Lina Òdena i participà en el procés de creació de l'Aliança Nacional de la Dona Jove (1937). L'agost del mateix any sortí triada com a membre del Comitè Nacional de les JSUC, també va ser la responsable de les dones del Comitè Local de les Joventuts Socialistes Unificades (JSU), concretament de la Comissió de la Dona de l'Executiu. El seu company Rafael Garcia, se suïcidà al front d'Aragó. Amb el final de la guerra va ajudar a l'evacuació dels republicans.
Soledad Real i López : persona, Barcelona : Entitat_Geopolítica, La Barceloneta : Entitat_Geopolítica, Almansa : Entitat_Geopolítica, Maquinista Terrestre i Marítima : empresa_privada, Maquinista : empresa_privada, Rafael Garcia : persona, Joventuts Comunistes : partit_polític, Astúries : Entitat_Geopolítica, Guerra Civil : conflicte, Lina Òdena : polític, Aliança Nacional de la Dona Jove : organització, JSUC : partit_polític, Aragó : Entitat_Geopolítica, segona República : esdeveniment_polític, Club cultural i esportiu Avanti : organització, la Barceloneta : Entitat_Geopolítica, Joventuts Socialistes Unificades de Catalunya (JSUC) : organització, Joventuts Socialistes Unificades (JSU) : partit_polític